Na soap opera xe un sotogenere del serial tełevixivo, nato inte i ani trenta inte i Stati Unii come genere radiofonico e che se caraterixa pa' ła mesa in onda sołitamente quotidiana e pa' el fato de 'vere un copion che se dipana in modo indeterminà inte el tenpo, sensa na concluxion xà prestabiłìa . El termine "soap opera", che leteralmente vorìa dire "opera saponeta" , deriva dal fato che łe prime trasmision de 'sto genere łe zera sponsorizà da industrie che vendeva detersivi o saòn. Ła prima soap opera tełevixiva de ła storia xe considerà , 'ndà in onda pa' ła prima volta in radio inte el 1937 e in tełevixion inte el 1956. Łe soap operas se carateriza par ła durata mèdia dei episodi che varia dai 20 ai 30 minuti e pa' ła lentesa del ritmo e dei diałoghi, co riprese de frecuente in interni. Protagoniste de łe soap operas xe de sołito de łe fameje de siori, co personaji che i vive storie d'amore travaglià e che de frecuente i xe sensa scrupołi inte i afari.